
	Ἑρμηνεία εἰς τὴν μουσικήν, Παχωμίου ἀρχιερέως

Εἰδέναι χρὴ τὸν βουλόμενον, σὺν θεῷ, ἐν καταλήψει γενέσθαι τῆς μουσικῆς ὅτι δεῖ πρῶτον μὲν γνῶναι τὰς φωνὰς κατὰ τὸν ἐξ ἀρχῆς ἐκτεθέντα ὅρον καὶ πῶς δεῖ αὐτὰς ἀνιέναι τε καὶ κατιέναι, εἶθ’ οὕτως τῷ μὲν νῷ παραλλαγίζειν, τῇ δὲ φωνῇ ψάλλειν· χωρὶς γὰρ τοῦ πρώτου οὐδὲ τὸ δεύτερον κατορθοῦταί τις δεόντως, μᾶλλον δὲ οὐδ’ ὅλως, ἀλλ’ ὡς ἐν σκοτομήνῃ ἔοικε πορεύεσθαι ὁ ἄνευ τῆς τοιαύτης μεθόδου ψάλλων· χρὴ δὲ πρῶτον ἠχεῖν κατὰ τὸ προκείμενον ἤχημα καὶ οὕτως ἄρχεσθαι τῆς ᾠδῆς, ὥσπερ γάρ τις βάσις ἐστὶ τοῦ μέλους τὸ ἤχημα καὶ κατὰ τὸν τεχνικὸν λόγον ἀρχὴ καὶ οἱονεί τι ἴσον, διὸ καὶ τέλος· [περὶ παραλλαγῆς] συνέζευκται δὲ τὸ ἤχημα τῇ παραλλαγῇ· ἡ μὲν γὰρ παραλλαγὴ ἀπαρίθμησίς ἐστι τῶν φωνῶν, τὸ δὲ ἤχημα ἡ τῶν φωνῶν ποιότης· μᾶλλον δὲ παραλλαγή ἐστι μετροφωνία μετὰ ἠχήματος, διὸ καὶ ἀσύστατον ἑκάτερον ἄνευ θατέρου· ἐὰν οὖν ἀνέλθῃς ἀπὸ τοῦ πρώτου ἤχου φωνὴν μίαν εὑρήσῃς δεύτερον, ἀπὸ δὲ τοῦ δευτέρου ἑτέραν εὑρήσῃς τρίτον, ἀπὸ δὲ τοῦ τρίτου ἑτέραν εὑρήσῃς τέταρτον, ἀπὸ δὲ τοῦ τετάρτου ἑτέραν εὑρήσῃς αὖθις πρῶτον· καὶ ἄλλως· ἐὰν ἀναβῇς ἀπὸ τοῦ πρώτου δύο φωνὰς εὑρήσῃς τρίτον, ἐὰν δὲ τρεῖς τέταρτον, ἐὰν δὲ τέ//

